stanford-oval/wikipedia huggingface dataset:
Anni Friesinger-Postma
Aiheesta muualla

Kuvia tai muita tiedostoja aiheesta Anni Friesinger-Postma Wikimedia Commonsissa
Anni Friesinger-Postma Kansainvälinen olympiakomitea. (englanniksi)
Virallinen sivu (saksaksi)
SpeedSkatingsStats.com: Anni Friesinger-Postma (englanniksi)
Chinese Democracy (kappale)

| ”Chinese Democracy” Guns N’ Roses |
| --- | --- | --- |

Singlen tiedot
 Albumilta: Chinese Democracy
 Julkaistu: 22. lokakuuta 2008
 Tuottaja(t): Axl Rose, Caram Costanzo
 Tyylilaji: hard rock
 Kesto: 04.41
 Levy-yhtiö: Geffen
Listasijoitukset
  Suomen virallinen singlelista: 3.
Guns N’ Rosesin muut singlet
| ”Sympathy for the Devil” 1994 | ”Chinese Democracy” 2008 |   |
"Chinese Democracy" on hard rock -yhtye Guns N’ Rosesin kappale yhtyeen kuudennelta studioalbumilta Chinese Democracylta. Kappale julkaistiin yhtyeen 21. radiosinglenä 22. lokakuuta 2008, ja viikkoa myöhemmin se ilmestyi bändin My Spaceen kuunneltavaksi ilmaiseksi. Kappale julkaistiin iTunesissa 9. marraskuuta 2008. Kappaleen kirjoittivat Axl Rose, Josh Freese ja Tommy Stinson, ja sen sanoitti Axl Rose.
Synty

Ennen kappaleen julkaisemista singlenä "Chinese Democracyä" on soitettu livenä Guns N' Rosesin Chinese Democracy World Tour -kiertueella vuosina 2001, 2002, 2006, 2007, 2009 ja 2010.
Axl Rose esitteli kappaleen ensimmäisen live-esiintymisen Nevadassa, Las Vegasissa näin 1. tammikuuta 2001. Kappaletta inspiroi Martin Scorsese elokuva Kundun, joka perustui 14. dalai-laman elämään.
Vastaanotto

Kappale sai hyvän vastaanoton kriitikoilta. Spin Magazinen arvostelussa kehuttiin kappaleen "paksua, jäntevää, 4-sointuista riffiä ja Axl [Rosen] banshee-ulvontaa. Myös entinen Guns N' Rosesin kitaristi Slash sanoi, että "kappale kuulosti coolilta" ja "on hyvä kuulla [Axl Rosen] ääntä taas". Faneille kappale oli levyltä vanhan bändin materiaalia eniten muistuttava, ja siitä syystäkin sitä on ylistetty yhdeksi bändin parhaita hard rock-kappaleita.
Listasijoitukset

| Chart (2008) | Peak Position |
| --- | --- |
ARIA Charts: 54
Canadian Hot 100: 10
Suomen virallinen lista: 3
VG-lista: 1
RIANZ: 27
Sverigetopplistan: 3
U.S. Billboard Hot 100: 34
U.S. Billboard Hot Mainstream Rock Tracks: 3
Britannian singlelista: 27
Kokoonpano

Axl Rose – laulu, koskettimet, sovitus, digitaalinen muokkaus
Robin Finck – rytmikitara
Richard Fortus – rytmikitara
Bumblefoot – rytmikitara, kitarasoolo
Tommy Stinson – bassokitara, taustalaulu
Chris Pitman – koskettimet, basso, kitara-prosessointi
Dizzy Reed – koskettimet, taustalaulu
Frank Ferrer – rummut, ja muut perkussiosoittimet
Kokoonpano > Muut

Buckethead – soolokitara
Paul Tobias – rytmikitara, sovitus
Caram Costanzo – intro, digitaalinen muokkaus
Sean Beavan – sovitus, digitaalinen muokkaus
Eric Caudieux – intro, digitaalinen muokkaus
Antarktiksenlauha

| Antarktiksenlauha |
| --- | --- |
 Etelämantereenlauha
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Pooideae
Suku::  Lauhat Deschampsia
Laji::  antarctica
Kaksiosainen nimi
 Deschampsia antarctica  E.Desv. 
Synonyymit
 Aira antarctica Hook.  Airidium elegantulum Steud.  Deschampsia elegantula (Steud.) Parodi  Deschampsia henrardii Kloos 
Katso myös
   Antarktiksenlauha Wikispeciesissä   Antarktiksenlauha Commonsissa 
Infobox OKNimi-testi OK: 
Antarktiksenlauha luontaisessa kasvuympäristössään.
Antarktiksenlauha eli etelämantereenlauha (Deschampsia antarctica) on pieni heinäkasvi, jota tavataan Etelämantereella sekä Etelä-Orkneyn ja Etelä-Shetlannin saariryhmillä. Kysymyksessä on kalju heinäkasvi, jota tavataan vain eteläisellä tundralla. Kasvi on toinen kahdesta Etelämantereella alkuperäisenä esiintyvästä siemenkasvista kohokkikasvi Colobanthus quitensisin ohella. Sen kasvuala on laajenemassa ilmastonmuutoksen myötä.
Aiheesta muualla

Etelämantereenlauhaa Colobanthus quitensis -lajin ympärillä (Arkistoitu – Internet Archive) (englanniksi)
ITIS: Deschampsia antarctica (englanniksi)
Antarktis

Antarktiksen alue Eteläisellä jäämerellä. Aluetta rajaava antarktinen konvergenssi on merkitty vihreällä viivalla.
Antarktis on maapallon eteläosassa sijaitseva alue, johon sisältyy Etelämanner ja sitä ympäröiviä saaria Eteläisessä jäämeressä. Aluetta rajaa luonnollinen raja nimeltä antarktinen konvergenssi, jonka kohdalla eteläiset kylmät merivirrat virtaavat pohjoisempien lämpimämpien vesien alle.
Antarktiksen saaria ovat muun muassa Eteläiset Orkneysaaret, Eteläiset Shetlandinsaaret, Ballenynsaaret, Pietari I:n saari, Aleksanterinsaari ja Grahaminmaata reunustavat saaret. Laajemmassa mielessä Antarktikseen voidaan lukea myös joukko kauempana navasta sijaitsevia subantarktisia saaria: brittiläiset Etelä-Georgia ja Eteläiset Sandwichsaaret ja Norjalle kuuluva Bouvet’nsaari eteläisellä Atlantilla, Ranskalle kuuluvat Crozetsaaret ja Kerguelen eteläisellä Intian valtamerellä sekä Australialle kuuluva Macquariensaari.
Etelämantereen pinta-ala on noin 14 000 000 neliökilometriä. Sitä ympäröivien, Antarktikseen kuuluvien saarien pinta-ala on noin 89 000 neliökilometriä.[lähde? ]
Aiheesta muualla

Kuvia tai muita tiedostoja aiheesta Antarktis Wikimedia Commonsissa
Army of Two (pelisarja)

| Army of Two |
| --- | --- |

Kehittäjä:  Electronic Arts
Julkaisija:  Electronic Arts
Lajityyppi:  ammuntapeli
Ensijulkaisu:  Army of Two (2008)
Viimeisin julkaisu:  Army of Two: The Devil’s Cartel (2013)
Aiheesta muualla
MobyGames
Lisää peliartikkeleitaVideopelien teemasivulla
Army of Two-pelisarja on Electronic Artsin julkaisema toimintapelisarja.
Pelit

Army of Two (2008)
Army of Two: The 40th Day (2010)
Army of Two: The Devil’s Cartel (2013)
Aiheesta muualla

Pelisarja MobyGamesissä (englanniksi)
Andy Hamilton

| Andy Hamilton |
| --- | --- |
 Hamilton I'm Sorry I Haven't a Cluen nauhoituksessa 2007.
Henkilötiedot
Syntynyt: 28. toukokuuta 1954 
Kansalaisuus:   Iso-Britannia
Ammatti:  koomikko, käsikirjoittaja
Andy Hamilton (s. 1954 Lontoo) on brittiläinen koomikko, käsikirjoittaja ja näyttelijä. Hän on ollut käsikirjoittamassa muun muassa television sketsisarjoja Ei yhdeksän uutiset ja Lunta tupaan. Radioon hän on käsikirjoittanut ja ohjannut muun muassa komediasarjan Old Harry's Game, jossa hän myös näytteli pääosan. Hän kuuluu myös visailuohjelmien Have I Got News for You, I'm Sorry I Haven't a Clue ja The News Quiz vakiovieraisiin.
Aiheesta muualla

Andy Hamilton Internet Movie Databasessa. (englanniksi)
Artemiin temppeli (Didyma)

| Artemiin temppeli |
| --- | --- |
 Didyman Artemiin temppelin pohjakaava suhteessa nykyisin paikalla olevaan moskeijaan.
Sijainti:  Didyman arkeologinen alue, Didim, Aydın, Turkki
Koordinaatit:  37°23′10″N, 27°15′21″E
Rakennustyyppi:  kreikkalainen temppeli
Valmistumisvuosi:  100-luku eaa.
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Artemiin temppeli oli antiikin aikainen Artemis Pythielle omistettu kreikkalainen temppeli Didyman pyhäkköalueella Miletoksen kaupungin lähellä Vähässä-Aasiassa, nykyisessä Turkissa.
Artemiin temppeli rakennettiin hellenistisellä kaudella 100-luvulla eaa. Se löydettiin saksalaisten suorittamissa Didyman arkeologisissa kaivauksissa vuosina 2013–2014. Tätä ennen temppeliä oli etsitty Didyman pyhäkköalueelta pitkään. Sen olemassaolo oli päätelty piirtokirjoituksista, jotka mainitsevat, että pyhäkköalueella palvottiin Apollonin lisäksi myös tämän sisarta Artemista.
Artemiin temppelin perustuksia.
Temppeli löydettiin nykyisen moskeijan, aiemman kreikkalaisortodoksisen kirkon pohjoispuolelta noin 100 metriä pohjoiseen Didyman tunnetummasta Apollonin temppelistä. Päin vastoin kuin Apollonin temppeli, Artemiin temppeli oli rakennettu tyypilliseen tapaan suoraan itä-länsisuunnassa. Sen perustusten koko on noin 31,7 × 12 metriä. Sisällä temppelissä oli kolme huonetta, ja se muistuttaa Apollonin temppelin adytonissa ollutta pienempää naiskosta. Temppelin alttaria ei ole vielä löydetty, joten ei tiedetä, oliko sen sisäänkäynti tyypilliseen tapaan itäpäässä vai Efesoksen Artemiin temppelin tavoin länsipäässä.
Antiikin aikana temppeli sijaitsi Miletoksen ja Didyman yhdistäneen Pyhän tien länsipuolella. Tie tuli Didymaan pohjoisluoteesta päin. Nykyinen moskeija, aiempi kirkko, rakennettiin vuonna 1830 antiikin aikaisten perustusten päälle.
Aiheesta muualla

Kuvia tai muita tiedostoja aiheesta Didyman Artemiin temppeli Wikimedia Commonsissa
Anastus

Anastus eli anastaminen tarkoittaa toisen omistaman irtaimen omaisuuden oikeudetonta ottamista, pitämistä, luovuttamista tai muunlaista hyväksikäyttöä tarkoituksella sen saaminen itselleen tai toiselle sellaiseen omistukseen, joka on pysyvää
ja ulkonaiselta olemukseltaan vastaa omistusoikeutta.
Anastaminen Suomen laissa

Anastamista on Suomen rikoslain mukaan muun muassa varkaus, kavallus ja ryöstö.
On huomattava, että anastus kohdistuu toisen omistamaan irtaimeen omaisuuteen; kiinteää omaisuutta ei siis voi anastaa. Anastaminen on rikos ainoastaan tahallisena ja kun omaisuus otetaan oikeudettomasti. Toisin sanoen jos ottaa esimerkiksi vartioimattomasta naulakosta toisen ihmisen takin erehdyksessä, ei syyllisty anastukseen, koska teko ei ole tahallinen. Anastukseksi teko muuttuu, jos virheen huomattuaan takinottaja päättää pitää toisen takin ilman aikomusta palauttaa sitä oikealle omistajalle. Tällöin kyseessä on varkaus. [lähde? ]
Anastukseen ei myöskään syyllisty, jos ottaa toisen omaisuutta jonkun oikeutusperiaatteen nojalla, kuten lainaksi tai käyttöön omistajan antamalla luvalla. Mikäli taas päättää ottaa omakseen eli "omii" toiselta lainaksi saamansa esineen, syyllistyy anastukseen, tarkemmin sanottuna kavallukseen.
Luvattomasta käytöstä säädetään erikseen; se ei ole anastusta, koska siinä ei ole tarkoituksena muuttaa esineen omistussuhdetta, ainoastaan käyttää sitä oikeudetta.
Mikäli tarkoituksena ei ole saada toiselta otettua esinettä itselle, vaan ainoastaan aiheuttaa sille vahinkoa, tekijä ei syyllisty anastukseen. Esimerkiksi jos joku nappaa toiselta matkapuhelimen ja heittää sen mereen, kyseeseen ei tule anastustyyppinen rikos, varkaus tai näpistys, vaan rikoslain 35. luvun 1 §:n mukainen vahingonteko.
Anastamisen käsite ei ole käytännössä aiheuttanut merkittäviä tulkintaongelmia, vaikka käsitteen sisältöä ei voida pitää täysin selvänä.
Muut kielet

Ruotsiksi anastus on tillgrepp, englanniksi appropriation, saksaksi Wegnahme ja ranskaksi hypothese.
Arianan keramiikka- ja lasimuseo

| Arianan keramiikka- ja lasimuseo> Musée Ariana |
| --- | --- |
 Arianan keramiikka- ja lasimuseon rakennus.
Perustettu:  1884
Sijainti:  Pâquis-Nations, Geneve
Arianan keramiikka- ja lasimuseo (ransk. Musée Ariana) on Geneven Pâquis-Nationsin kaupunginosassa sijaiseva museo. Museo sijaitsee 1800-luvun lopulla Italian renessanssin tyyliin rakennetussa talossa, jonka rakennutaja oli Gustave Revilliod. Museo on omistettu kokonaan keramiikalle, lasille ja lasimaalauksille. Museossa kokoelmiin kuuluu yli 25 000 teosta yli 700 vuoden ajalta, mikä tekee museosta yhden Euroopan tärkeimmistä museioista alallaan. Museo toimii myös Maailman keramiikka-akatemian päämajana.
Aiheesta muualla

Kuvia tai muita tiedostoja aiheesta Arianan keramiikka- ja lasimuseo Wikimedia Commonsissa
Antti Rantatorikka

Antti Rantatorikka (s. 8. helmikuuta 1977 Hyvinkää) on suomalainen pesäpalloilija. Rantatorikka edusti urallaan Superpesiksessä kasvattajaseuraansa Hyvinkään Tahkoa ja Kinnarin Pesistä. Hän saavutti kaksi SM-hopeaa kaudella 1996 ja kaudella 1999. Hän pelasi 77 Superpesiksen runkosarjan ottelua. Näissä hän löi 20 tavallista juoksua, toi kymmenen juoksua ja keräsi 119 kärkilyöntipistettä. Hän pelasi 22 Superpesiksen ylemmän loppusarjan ottelua. Näissä hän löi neljä tavallista juoksua, toi yhden juoksun ja keräsi 21 kärkilyöntipistettä. Hän pelasi 14 Superpesiksen alemman loppusarjan ottelua. Näissä hän löi kaksi tavallista juoksua, toi kolme juoksua ja keräsi 36 kärkilyöntipistettä.
Myös Rantatorikan veljet Miika, Timo ja Taneli ovat edustaneet Superpesiksessä Hyvinkään Tahkoa.
Antti Rauhamaa

Antti Rauhamaa (s. 23. heinäkuuta 1952 Kärkölä) on suomalainen maanviljelijä ja osuustoimintavaikuttaja, joka on saanut maanviljelysneuvoksen arvonimen.
Rauhamaa syntyi maanviljelijä Martti Rauhamaan ja Kaija Erjalan perheeseen. Hän avioitui 1974 Raija Liljan kanssa. Rauhamaa tuli ylioppilaaksi Lahden lyseon lukiosta 1972 ja valmistui agrologiksi Hyvinkään maatalousopistosta 1978. Maanviljelijäksi Kärkölässä hän ryhtyi 1979. Rauhamaa oli Kärkölän kunnanvaltuuston jäsen 1980–1996 ja kunnanhallituksen jäsen 1992–1996. Osuuskunta Tuottajain Maidon hallintoneuvoston jäsen hän oli 1983–1995, hallituksen jäsen vuodesta 1996, varapuheenjohtaja 1997 ja puheenjohtaja 1998–2001, Osuuskunta Sisämaan Jalostuksen hallintoneuvoston jäsen 1991–2007, Osuuskunta Kotieläinjalostuskeskus-FABAn hallintoneuvoston jäsen 1992–1996 ja Kärkölän Osuuspankin hallintoneuvoston jäsen vuodesta 2003. Rauhamaan merkittävimpiin luottamustehtäviin kuuluivat Tuottajain Maidon hallintoneuvoston ja hallitustehtävien ohella Valion hallintoneuvoston jäsenyys 1998–2006 ja hallituksen puheenjohtajuus 2006–2014. Rauhamaa sai maanviljelysneuvoksen arvonimen 2014.
Arno Pijpers

Arno Pijpers
Arno Pijpers (s. 21. huhtikuuta 1959) on alankomaalainen jalkapallovalmentaja.
Pelaajana Pijpers pelasi Feyenoordissa ja FC Papendrechtissä.
Peliuransa jälkeen Pijpers toimi juniorivalmennustehtävissä kotimaansa jalkapalloliitossa sekä tallinnalaisen pääsarjaseura FC Floran ja Viron maajoukkueen valmentajana (2000–2004). Pijpers työskenteli alankomaalaisen pääsarjaseura FC Utrechtin johtotehtävissä ennen siirtymistään Kazakstaniin vuonna 2006. Kazakstanissa hän valmensi yhden kauden ajan FK Astanaa ja johdatti joukkueen liigamestaruuteen. Vuonna 2005 Pijpers aloitti Kazakstanin maajoukkueen päävalmentajana ennen EM-karsintoja. Hänet erotettiin tehtävästä syyskuussa 2008.
Arthur Lindberg

| Arthur Lindberg> Henkilötiedot |
| --- | --- |
Syntynyt: 21. elokuuta 1871 Turku
Kuollut: 11. elokuuta 1916 (44 vuotta) Turku
Ammatti:  näyttelijä
Näyttelijä
Aktiivisena:  1895–1908
Arthur Verner Lindberg (21. elokuuta 1871 Turku – 11. elokuuta 1916 Turku) oli suomalainen näyttelijä.
Ura

Lindbergin vanhemmat olivat kauppias Karl Fredrik Lindberg ja Augusta Ollonqvist. Hän kävi Turun Ruotsalaisen klassillisen lyseon, minkä jälkeen hän näytteli Svenska Inhemska Teaternissa 1895–1907 ja vielä syksyllä 1908. Lindbergin alaa olivat keskusteluosat ja luonneroolit; hän näytteli muun muassa Daniel Hjortin nimiosan ja Nukkekodin tohtori Rankin sekä Sherlock Holmesin.
Arno Saarinen

| Mitalit> Maa:   Suomi.Miesten voimistelu. Olympialaiset  | Mitalit> Maa:   Suomi.Miesten voimistelu. Olympialaiset  | Mitalit> Maa:   Suomi.Miesten voimistelu. Olympialaiset  | Maa:   Suomi> Miesten voimistelu. |
| --- | --- | --- | --- |
|  Pronssia | Lontoo 1908 | joukkuevoimistelu |  |
Arno Aleksanteri Saarinen (etunimi myös muodossa Aarno, 11. syyskuuta 1884 Ähtäri – 7. helmikuuta 1970) oli suomalainen voimistelija ja olympiamitalisti. Seuratasolla hän edusti Ylioppilasvoimistelijoita.
Saarinen voimisteli Suomen joukkueessa sen voittaessa joukkuevoimistelun olympiapronssia Lontoosta 1908.
Antaudun (Anna Puun albumi)

| Antaudun Anna Puu |
| --- | --- | --- |

Studioalbumin tiedot
 Julkaistu: 26. lokakuuta 2012
 Formaatti: CD, digitaalinen
 Tyylilaji: pop
 Kesto: 31.43
 Levy-yhtiö: Sony Music
Listasijoitukset
  Suomen virallinen lista: 2.    Midprice: 6.
Anna Puun muut julkaisut
| Sahara 2010 | Antaudun 2012 | Rakkaudella, Anna Puu 2015 |
Singlet albumilta Antaudun
 ”Kolme pientä sanaa” Julkaistu: 12. syyskuuta 2012  ”Säännöt rakkaudelle” Julkaistu: 27. marraskuuta 2012  ”Nuori Loiri” Julkaistu: 29. huhtikuuta 2013  ”Löydän sinut uudestaan” Julkaistu: 7. lokakuuta 2013
Antaudun on Anna Puun kolmas studioalbumi, joka julkaistiin 26. lokakuuta 2012.
Knipin ja Jukka Immosen säveltämä ja Anna Puun yhdessä Samae Koskisen kanssa sanoittama ”Kolme pientä sanaa” -niminen kappale julkaistiin albumin ensimmäisenä singlenä 12. syyskuuta 2012, jolloin se sai myös ensisoittonsa useilla eri radiokanavilla. Puu esitti sen myös samana päivänä järjestetyssä Elämä Lapselle -konsertissa.
Albumi ylsi Suomen virallisen listan sijalle 2.
Kappaleet

Antaudun - 2.37
Pimeys peittää maan - 3.43
Kolme pientä sanaa - 3.48
Illanpilaaja - 3.00
Löydän sinut uudestaan - 4.10
Säännöt rakkaudelle - 3.43
Nuori Loiri - 2.43
Hyvä hetki - 2.50
Suukko - 3.45
Kuka sut muka huolisi? - 3.24
Arvostelut

Rumba:
Soundi:
Arvi Häyhä

Arvi Rudolf Häyhä (12. joulukuuta 1900 Kotka –  20. marraskuuta 1942 Impilahti) oli suomalainen varatuomari ja Sortavalan kaupunginjohtaja.
Häyhä suoritti ylemmän oikeustutkinnon 1930 ja sai varatuomarin arvon 1933. Hän hoiti Sortavalassa kaupunginviskaalin, nimismiehen ja tuomarin viransijaisuuksia ja oli kaupungin rahatoimikamarin taksoituslautakunnan sihteerinä. Hänestä tuli sitten kaupunginhallituksen sihteeri ja hän oli ensin kaupunginjohtajan viransijaisena 1936–1937 ja sitten kaupunginjohtajana vuodesta 1937 alkaen.
Välirauhan aikana Häyhä oli Sortavalan kaupungin hoitokunnan puheenjohtajana ja jäsenenä ja toimi 1941 liikevaihtoverotoimiston apulaisjohtajana. Suomalaisten vallattua jatkosodassa Sortavalan Häyhä palasi takaisin kaupunginjohtajan virkaansa. Häyhä laati laajan mietinnön Sortavlan esikaupunkien liitosasiassa, oli monien toimikuntien puheenjohtajana ja sihteerinä sekä jatkosodan aikana talkoopäällikkönä.
Häyhä sai tarkastusmatkalla ollessaan surmansa tasoristeysonnettomuudessa Impilahden Ristiojalla 20. marraskuuta 1942. Henkilöauto jossa hän oli matkustajana ajoi tasoristeyksessä Uuksusta Pitkärantaan matkalla olleen matkustajajunan eteen. Törmäyksessä auto leikkautui kahtia ja takapenkillä olleet Häyhä ja Sortavalassa ilmestyneen Laatokka-lehden päätoimittaja Uki Nieminen (s. 1898) saivat heti surmansa. Etupenkillä olleista sai surmansa luutnantti Arthur Tenhunen (s. 1899) ja sotamies Eino Kääriäinen loukkaantui vakavasti. Onnettomuusautossa olleet eivät ilmeisesti huomanneet junaa auton sivuikkunoiden huurtumisen takia.
Arthur Lourié

Arthur Lourién muotokuva
Arthur Vincent Lourié (alun perin Naum Izrailevitš Lurja, ven. Наум Израилевич Лурья; 14. toukokuuta 1892 Propoisk – 12. lokakuuta 1966 Princeton, New Jersey) oli venäläissyntyinen säveltäjä, joka asui vuodesta 1922 länsimaissa.
Lourié syntyi juutalaiseen perheeseen nykyisen Valko-Venäjän alueella. Hän korvasi alkuperäisen etunimensä Arthurilla kunnianosoituksena Arthur Schopenhauerille ja patronyyminsä nimellä Vincent kuvastaakseen ihailuaan Vincent van Goghia kohtaan. Lourié sai Aleksandr Glazunovilta opetusta Pietarin konservatoriossa. Hänen varhaisimmat teoksensa ovat myöhäisromanttisia sävellyksiä vuodelta 1908. Suuriksi vaikutteiden lähteiksi kuitenkin muodostuivat hänen nuoruudessaan Aleksandr Skrjabinin myöhäiset, modernit pianoteokset. Lourién varhaisissa teoksissa on lisäksi piirteitä muun muassa mikrotonaalisesta musiikista, Arnold Schönbergin tyylistä ja minimalismista. Pablo Picassolle omistetussa teoksessa Formes en l'air (1914) Lourié hyödynsi graafista nuotinnusta. Vuodesta 1912 hän alkoi omaksua kasvavissa määrin vaikutteita Claude Debussylta.
Louriélla oli Neuvostoliiton ensimmäisinä vuosina maine yhtenä johtavista futuristisen musiikin edustajista. Vladimir Leninin nimittämä opetuskomissaari Anatoli Lunatšarski nimitti hänet musiikin laitoksen komissaariksi. Lourié myös perusti Nykymusiikin liiton. Vuonna 1922 hän muutti pysyvästi länsimaihin matkalla tapaamaan Ferruccio Busonia Berliiniin. Tämän jälkeen hänet tietoisesti sivuutettiin Neuvostoliitossa. Lourié asettui Pariisiin, jossa hänen tyylikseen vakiintui osaa Igor Stravinskyn tuotannosta muistuttanut uusklassismi. Merkittävä teos Lourién Pariisin-vuosilta on Concerto spirituale (1929). Vuonna 1931 Lourié kirjoitti kirjan Serge Koussevitzkysta, joka kymmenen vuotta myöhemmin auttoi Louriéta muuttamaan Yhdysvaltoihin. Lourién asema kansainvälisessä musiikkielämässä oli alkanut heikentyä jo Pariisissa, ja Yhdysvaltoihin muuttamisen jälkeen hänet unohdettiin lähes täysin. Hänen kuolemansa jälkeen osa hänen teoksistaan on kuitenkin tullut levytetyiksi ja uudelleen esitetyiksi. Lourién suuri henkilökohtainen käsikirjoitusten kokoelma lahjoitettiin New York Public Libraryyn.
Pianoteostensa lisäksi Lourié sävelsi muun muassa musiikkia Anna Ahmatovan ja Aleksandr Blokin sanoihin.
Aiheesta muualla

IMSLP: nuotteja
Chess

Chess on musikaali, jonka sanoitti Tim Rice ja sävelsivät Benny Andersson ja Björn Ulvaeus. Musikaalin juoni käsittelee kolmiodraamaa, jossa osallisina ovat yhdysvaltalainen ja venäläinen šakinpelaaja sekä nainen, joka rakastuu toiseen pelaajista.
Taustaa

Tarinan puitteina on kylmän sodan aikainen Yhdysvaltain ja Neuvostoliiton taistelu kansainvälisistä šakkimestaruuksista, joita maat havittelivat propagandatarkoituksiin. Vaikka musikaalin henkilöhahmoja ei luotu esittämään ketään tiettyä, "amerikkalaisen" hahmo perustui löyhästi šakin suurmestarin Bobby Fischeriin, kun taas tarina saattoi saada vaikutteita venäläisten suurmestarien Viktor Kortšnoin ja Anatoli Karpovin elämästä.
Jesus Christ Superstarin ja Evitan tavoin Chessistä julkaistiin aluksi konseptialbumi (1984). Levy menestyi hyvin. Musikaalin teatteriesitys alkoi Lontoon West End -teatterissa 1986 ja jatkui kolme vuotta. Yhdysvaltain markkinoille vahvasti sovitettuna musikaali nähtiin Broadwayllä 1988; siellä näytöksiä kesti vain pari kuukautta. Chessiä on sittemmin herätelty lukuisina uusittuina tuotantoina, jotka usein lainaavat elementtejä sekä Lontoon että Broadwayn näytöksistä, mutta West Endissä tai Broadwayllä musikaalia ei ensiesitysten jälkeen ole nähty.
Chessin Suomen ensi-ilta oli syyskuussa 2018 Helsingin Svenska Teaternissa. Pääroolissa nähtiin Maria Ylipää.
Chessin saavutuksia

Konseptialbumista tuli top 10 -hitti Britanniassa, Länsi-Saksassa ja Etelä-Afrikassa. Se sijoittui 47:nneksi Billboard 200 -listalla, sijalle 39 Ranskassa, sijalle 35 Australiassa ja pysytteli seitsemän viikkoa listaykkösenä Ruotsissa. Albumi voitti lisäksi paljon arvostettuja palkintoja: Goldene Europan Saksassa, Edison Awardin Alankomaissa ja Rockbjörnenin Ruotsissa.
Konseptialbumin kappale One Night in Bangkok, jonka esittivät Murray Head ja Anders Glenmark, saavutti kolmannen sijan Billboardin Hot 100 -listalla. Elaine Paigen ja Barbara Dicksonin duettona esittämä I Know Him So Well piti Britannian singlelistan ykkössijaa hallussaan neljä viikkoa, ja voitti parhaan A-puolisinglen Ivor Novello -palkinnon. Laulusta tekivät sittemmin coverkappaleen Whitney Houston äitinsä Cissyn kanssa (Whitney-albumille) sekä Barbra Streisand. Streisand äänitti kappaleen alkujaan The Broadway Albumille (1985), mutta tilanpuutteen vuoksi se jätettiin pois ja julkaistiin vasta 1992 levyllä Highlights from Just for the Record.
Chess sijoittui seitsemänneksi BBC Radio 2:n  kuuntelijaäänestyksessä suosituimmasta musikaalista vuonna 2005.
Esittäjät > Konseptialbumi

Amerikkalainen – Murray Head
Venäläinen – Tommy Körberg
Florence – Elaine Paige
Molokov – Denis Quilley
Tuomari – Björn Skifs
Svetlana – Barbara Dickson
Esittäjät > West End -tuotanto (1986–1989)

Frederick Trumper  – Murray Head
Florence Vassy  – Elaine Paige
Anatoly Sergievsky  – Tommy Körberg
Alexander Molokov  –  John Turner
Walter de Courcey  –  Kevin Colson
Tuomari  –  Tom Jobe
Svetlana Sergievsky  – Siobhán McCarthy
Meranon pormestari  –  Richard Mitchell
Kuuluttaja  –  Peter Karrie
Virkamiehet – Richard Lyndon, Paul Wilson
Esittäjät > Broadway -tuotanto (1988)

Freddie – Philip Casnoff
Florence – Judy Kuhn
Anatoly – David Carroll
Molokov – Harry Goz
Walter – Dennis Parlato
Tuomari – Paul Harman
Svetlana – Marcia Mitzman
Gregor Vassy – Neal Ben-Ari
Florence nuorena – Gina Gallagher
Nikolai – Kurt Jones
Joe, Harold (lähettiläät) – Richard Muenz, Eric Johnson
Ben – Kip Niven